	Na temelju članka 31. Statuta Općine Legrad („Službeni glasnik Koprivničko-križevačke županije“ broj 5/13, 2/18, 19/18, 2/20, 2/21. i 13/21), Općinsko vijeće Općine Legrad na 43. sjednici održanoj 1. srpnja 2024., donijelo je

PRAVILNIK O IZMJENAMA PRAVILNIKA
o stipendiranju učenika srednjih škola s područja Općine Legrad

Članak 1.

	U Pravilniku o stipendiranju učenika srednjih škola s područja Općine Legrad („Službeni glasnik  Koprivničko – križevačke županije“ broj 12/19) (u daljnjem tekstu: Pravilnik) članak 5. mijenja se i glasi:
	„Visina stipendije koja se dodjeljuje za kategoriju A iznosi 50,00 eura mjesečno.
	Visina stipendije koja se dodjeljuje za kategoriju B iznosi do visine troškova smještaja učenika u učenički dom, najviše do 100,00 eura mjesečno, a u slučaju da učenik nije smješten u dom, visina stipendije iznosi 50,00 eura mjesečno. 
	Visina stipendije koja se dodjeljuje za kategoriju C iznosi 50,00 eura mjesečno.“

Članak 2.

	Članak 15. stavak 2. Pravilnika mijenja se i glasi:
	„Učenici iz obitelji čiji je mjesečni prihod po članu obitelji veći od 400,00 eura nemaju pravo podnositi zahtjev za dodjelu stipendije u ovoj kategoriji.“

Članak 3.

	Članak 15. stavak 3. točka 2. Pravilnika mijenja se i glasi:
„2) Broj bodova prema kriteriju prihoda kućanstva utvrđuje se na sljedeći način:“

	Prosječni prihod po članu obitelji mjesečno
	Broj bodova

	do 200,00 eura
	45 

	od 200,01 do 265,00 eura
	35 

	od 265,01 do 330,00 eura
	25 

	od 330,01 do 400,00 eura
	10 

	više od 400,00 eura
	0



Članak 4.

	Ovaj Pravilnik stupa na snagu osmog dana od dana objave u „Službenom glasniku Koprivničko – križevačke županije“. 14/24

